Pretty Chic Blog – Modern Scandinavian Weddings 1 comment 24JulWeekendens glade indlæg Category: Details, details, details | Author: Elizabeth | Leave a comment No colors Dagens indlæg er en video, som jeg i dag fandt via en af mine yndlingsblogs, Intimate Weddings. Den har gjort mig i supergodt humør, og er en super kickstarter til weekenden – håber I nyder den, og god weekend!!
Leave a comment 23JulBryllup: Romantisk bryllup i Viborg Category: Photography, Real Weddings | Author: Elizabeth | Leave a comment No colors Jeg havde forlængst spottet at Stine Arnholtz fra Cala Art kan noget særligt med sine billeder, og derfor blev jeg helt ellevild, da disse bryllupsfotografier dukkede op i min indbakke. Jeg har glædet mig til at dele dem med jer, I vil utvivlsomt nyde dem lige så meget som mig:
Billederne du ser på, er fra et bryllup i Viborg. Stine har speciale i anderledes billeder, og har arbejdet sig frem til sit helt eget udtryk, hvor man ikke er i tvivl om, at det er Stine, der står bag objektivet. Det, som springer i øjnene i disse billeder er de smukke, afdæmpede farver i miljø og motiv – de gyldne bygninger i baggrunden danner en smuk ramme om den skinnende brudekjole, den afventende gom og den enkle buket. Der er både noget gammelromantisk og samtidig meget moderne over disse billeder i form af det kunstneriske udtryk, som samtidig emmer urban kant og personlighed.
Den helt simple og utraditionelle, rokokoformede brudebuket er af nelliker i patineret rosa, og fuldendt med en enkel, hvid orkidé. Den står så smukt til den flotte brudekjole, og understreger sammenkoblingen imellem det moderne og enkle, og det nostalgiske og romantiske.
Jeg synes brudden er gudesmuk i sin skinnende kjole, ikke mindst i nedenstående billede. Stine er 25 år, bosat i Århus og fortæller videre om sig selv:
Fotografering er mit fristed, jeg finder min indre ro når jeg tager billeder og sidder hjemme foran skærmen og piller i dem. Der er ikke noget mere fantastisk end at fører sine tanker ned på papir. Fotografier gør det muligt for mig, at vise hvad jeg tænker og føler i det øjeblik billedet bliver taget. Mit mål ved mine billeder er, at få folk til at føle det samme som jeg, når de ser på billedet.
Stine vægter den personlige relation med sine kunder meget højt, og mødes med kunderne over en kop kaffe så man kan lære hinanden at kende. På den måde kan I føle jer helt trygge over at have afstemt jeres forventninger og ønsker til billederne inden den store dag. Sørg for at tjekke Stines hjemmeside ud på www.calaart.dk og se flere af hendes billeder. Og til sidst – tak Stine, fordi jeg måtte vise dine skønne billeder :)
Leave a comment 15JulKorte brudekjoler til sommerbryllup Category: Details, details, details, Trends | Author: Elizabeth | Leave a comment No colors Som trend for bryllupper i 2010 forventes det, at det bliver mere og mere moderne med de kortere brudekjoler. Korte, mere struttende brudekjoler var også moderne i 1950′erne, og derfor kan du med fordel se, om du kan finde en vintage brudekjole fra dengang (Posh Girl Vintage eller Ebay er gode steder at starte, de sender også til Danmark). Korte kjoler er søde, ungdommelige og praktiske og en god option, hvis du forventer at peppe brudevalsen op og danse natten væk, og er lige til det florlette og lidt anderledes sommerbryllup.
Første række: Priscilla of Boston, Aisle Dash, Melissa Sweet Collection
Anden række: Alfred Angelo, set hos Sofie Louise
Tredje række: Alan Hannah, Ronit Zilkha, Sarah Seven via One Lovely Day
Tjek iøvrigt Hanne Pia og Bride Fashion for korte brudekjoler i Danmark.
Leave a comment 14JulBryllup: Funky bryllup i San Francisco Category: Real Weddings | Author: Elizabeth | 2 comments No colors Velkommen til Claires og Jeffs bryllup, fotograferet af den talentfulde Gia Canali i San Francisco.
Som lovet får I her den bryllupsreportage, som Gia Canali var så sød at sende mig sammen med sine billeder i sit speciale, vintage stil. Det er bemærkelsesværdigt, hvordan fremkaldelsesteknikken kan give så forskellige stemninger – hvor billederne fra i går kunne lede tankerne hen mod et nostalgisk bryllup ude på landet, afspejler disse billeder det klart urbane og helt igennem funky.
Selv om vi kun er ved de romantiske skovbilleder, kan man allerede her ane, at brudeparret har kant – tjek Jeffs slips og Claires korte brudekjole, som hun har fået syet helt specielt til sig selv.
Det er helt rigtigt, du har genkendt dem – ovenstående billeder er de samme billeder fra i går :)
Claire og Jeffs vielse og bryllup blev holdt på Limn kunstgalleri i San Francisco – jeg kunne ikke forestille mig noget mere stilet end at holde bryllup på et galleri!
Claire og Jeff holdt fast i enkelte traditioner såsom brudeparrets første dans – men de gjorde det bestemt også personligt. Claire er oprindeligt fra New Orleans, og de serverede både jambalaya, macaroni’n'cheese og crème brûlée… (klart min favoritdessert – derfor får I billedet i sin fulde version :) )
Og bilen i venstre side af det nedenstående billede? Og lægtatoveringen på billedet nedenfor? Det er tydeligt at det er en super cool flok bryllupsgæster vi har med at gøre :)
Sidst med ikke mindst, billeder fra de flotte og utraditionelle blomsterdekorationer, leveret fra floristen Ixia. Der er masser af inspiration at hente fra disse kreationer, hvis du ønsker noget unikt og eksotisk, som der ikke er andre der har!
(And to Gia – thank you again for sharing these with me and the Danish readers! :) )